CELEX: 32015D0875
Language: hu
Date: 2015-06-02 00:00:00
Title: A Politikai és Biztonsági Bizottság (KKBP) 2015/875 határozata (2015. június 2.) a harmadik államoknak az Európai Unió közép-afrikai köztársasági katonai tanácsadó KBVP-missziójához (EUMAM RCA) való hozzájárulása elfogadásáról (EUMAM RCA/3/2015)

6.6.2015   
            
            
               HU
            
            
               Az Európai Unió Hivatalos Lapja
            
            
               L 142/29
            
         A POLITIKAI ÉS BIZTONSÁGI BIZOTTSÁG (KKBP) 2015/875 HATÁROZATA
   (2015. június 2.)
   a harmadik államoknak az Európai Unió közép-afrikai köztársasági katonai tanácsadó KBVP-missziójához (EUMAM RCA) való hozzájárulása elfogadásáról (EUMAM RCA/3/2015)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió közép-afrikai köztársasági katonai tanácsadó KBVP-missziójáról (EUMAM RCA) szóló, 2015. január 19-i (KKBP) 2015/78 tanácsi határozatra (1) és különösen annak 8. cikke (2) bekezdésére,
   mivel:
   
               (1)
            
            
               A (KKBP) 2015/78 határozat 8. cikkének (2) bekezdése alapján a Tanács felhatalmazta a Politikai és Biztonsági Bizottságot, hogy meghozza a megfelelő határozatokat a harmadik államok által javasolt hozzájárulások elfogadásáról.
            
         
               (2)
            
            
               Az EUMAM RCA misszió uniós vezetőjének a Szerb Köztársaság által felajánlott hozzájárulásra vonatkozó ajánlása, valamint az Európai Unió Katonai Bizottságának szakvéleménye alapján e felajánlott hozzájárulást el kell fogadni.
            
         
               (3)
            
            
               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
            
         ELFOGADTA EZT A HATÁROZATOT:
   1. cikk
   (1)   A PBB elfogadja és jelentősnek ítéli a Szerb Köztársaság hozzájárulását az Európai Unió közép-afrikai köztársasági katonai tanácsadó KBVP-missziójához (EUMAM RCA).
   (2)   A Szerb Köztársaság mentesül az EUMAM RCA költségvetéséhez való pénzügyi hozzájárulás alól.
   2. cikk
   Ez a határozat az elfogadásának napján lép hatályba.
   
      Kelt Brüsszelben, 2015. június 2-án.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 13., 2015.1.20., 8. o.